ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องการตรวจสอบและรับรองมาตรฐานของเครื่องโทรคมนาคมและอุปกรณ์ โดยที่เป็นการสมควรกำหนดให้เครื่องโทรคมนาคมอุปกรณ์ที่ใช้ในโครงข่ายโทรคมนาคมหรืออุปกรณ์ที่ใช้ในกิจการโทรคมนาคมตลอดจนเครื่องวิทยุคมนาคม และอุปกรณ์วิทยุคมนาคมบางประเภทต้องได้รับการตรวจสอบและรับรองมาตรฐานรวมทั้งสมควรกำหนดหลักเกณฑ์และวิธีการสำหรับการตรวจสอบและรับรองมาตรฐานและมาตรการกำกับดูแลเครื่องโทรคมนาคมและอุปกรณ์ภายหลังการตรวจสอบและรับรองมาตรฐานให้เป็นแนวปฏิบัติเดียวกันอาศัยอำนาจตามความในมาตรา ๕๑ (๕) (๒๑)ประกอบมาตรา ๗๘ วรรคหนึ่งแห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๓๒ วรรคสองแห่งพระราชบัญญัติการประกอบกิจการโทรคมนาคม พ.ศ. ๒๕๔๔ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๑๑ แห่งพระราชบัญญัติวิทยุคมนาคม พ.ศ. ๒๔๙๘ซึ่งแก้ไขเพิ่มเติมโดยพระราชบัญญัติวิทยุคมนาคม (ฉบับที่ ๓) พ.ศ. ๒๕๓๕ และมาตรา ๒๙(๕) แห่งพระราชบัญญัติวิทยุคมนาคม พ.ศ. ๒๔๙๘อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๗และมาตรา ๖๑ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยบทบัญญัติแห่งกฎหมายคณะกรรมการกิจการโทรคมนาคมแห่งชาติ จึงประกาศกำหนดให้มีการตรวจสอบและรับรองมาตรฐานของเครื่องโทรคมนาคมและอุปกรณ์ไว้ดังต่อไปนี้ข้อ ๑[๑]ประกาศนี้ให้ใช้บังคับเมื่อพ้นกำหนด๑๘๐ วัน นับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิก(๑)ระเบียบกรมไปรษณีย์โทรเลขว่าด้วยการทดสอบรับรองตัวอย่างเครื่องวิทยุคมนาคม พ.ศ.๒๕๓๘(๒)ระเบียบกรมไปรษณีย์โทรเลขว่าด้วยการทดสอบรับรองตัวอย่างเครื่องวิทยุคมนาคม (ฉบับที่๒) พ.ศ. ๒๕๔๔(๓) ประกาศกรมไปรษณีย์โทรเลข เรื่องกำหนดเครื่องวิทยุคมนาคมสำหรับการทดสอบรับรองตัวอย่าง ประกาศ ณ วันที่ ๑๔พฤศจิกายน ๒๕๔๐(๔) ประกาศกรมไปรษณีย์โทรเลข เรื่องการกำหนดหมายเลขทะเบียนวิทยุคมนาคมของเครื่องวิทยุคมนาคม ประกาศ ณ วันที่ ๒๒ธันวาคม ๒๕๔๐(๕) ประกาศกรมไปรษณีย์โทรเลข เรื่องยกเลิกการกำหนดหมายเลขทะเบียนวิทยุคมนาคมของเครื่องวิทยุคมนาคมประเภทอุปกรณ์รับสัญญาณโทรทัศน์ผ่านดาวเทียม(TVRO) ประกาศ ณ วันที่ ๑๓ ตุลาคม ๒๕๔๗ข้อ ๓ บรรดาผลการทดสอบรับรองตัวอย่างเครื่องวิทยุคมนาคมซึ่งออกโดยกรมไปรษณีย์โทรเลขหรือคณะกรรมการกิจการโทรคมนาคมแห่งชาติก่อนวันที่ประกาศนี้ใช้บังคับให้มีผลใช้ได้ต่อไปตราบเท่าที่ไม่ขัดหรือแย้งต่อหลักเกณฑ์ที่กำหนดไว้ในประกาศนี้และที่คณะกรรมการกิจการโทรคมนาคมแห่งชาติจะประกาศกำหนดเพิ่มเติมต่อไปข้อ ๔ ในประกาศนี้เครื่องโทรคมนาคมและอุปกรณ์หมายความว่า เครื่องโทรคมนาคม อุปกรณ์ที่ใช้ในโครงข่ายโทรคมนาคมหรืออุปกรณ์ที่ใช้ในกิจการโทรคมนาคม ตามกฎหมายว่าด้วยการประกอบกิจการโทรคมนาคมและเครื่องวิทยุคมนาคม หรืออุปกรณ์วิทยุคมนาคม ตามกฎหมายว่าด้วยวิทยุคมนาคมการตรวจสอบและรับรองมาตรฐานหมายความว่า กระบวนการที่ใช้ในการดำเนินการไม่ว่าจะเป็นการทดสอบ (testing)การจดทะเบียน (registration) การรับรอง (certification)และกิจกรรมอื่นที่เกี่ยวเนื่องกันเพื่อแสดงให้เห็นว่าเครื่องโทรคมนาคมและอุปกรณ์มีคุณสมบัติหรือลักษณะทางเทคนิคสอดคล้องตามมาตรฐานทางเทคนิคหรือข้อกำหนดทางเทคนิคที่คณะกรรมการกิจการโทรคมนาคมแห่งชาติกำหนดหน่วยตรวจสอบและรับรองมาตรฐานหมายความว่าหน่วยงานที่ให้บริการตรวจสอบและรับรองมาตรฐานของเครื่องโทรคมนาคมและอุปกรณ์ซึ่งตามประกาศนี้ ให้หมายความรวมถึง(๑) สำนักงานคณะกรรมการกิจการโทรคมนาคมแห่งชาติ(๒) หน่วยตรวจสอบ หรือหน่วยรับรองซึ่งเป็นนิติบุคคลที่ได้รับใบอนุญาตจากคณะกรรมการกิจการโทรคมนาคมแห่งชาติ(๓) หน่วยตรวจสอบ หรือหน่วยรับรอง ของต่างประเทศที่คณะกรรมการกิจการโทรคมนาคมแห่งชาติให้การยอมรับ ตามที่ระบุไว้ใน หมวด ๕ ของประกาศนี้หน่วยตรวจสอบ หมายความว่าหน่วยงานที่ทำหน้าที่ให้บริการด้านการทดสอบเครื่องโทรคมนาคมและอุปกรณ์ตามมาตรฐานทางเทคนิคหรือข้อกำหนดทางเทคนิคที่คณะกรรมการกิจการโทรคมนาคมแห่งชาติกำหนดไว้หน่วยรับรอง หมายความว่าหน่วยงานที่ทำหน้าที่ให้บริการด้านการรับรองซึ่งเป็นการให้คำยืนยันเป็นลายลักษณ์อักษรว่าเครื่องโทรคมนาคมและอุปกรณ์มีคุณสมบัติหรือลักษณะทางเทคนิคสอดคล้องตามมาตรฐานทางเทคนิคหรือข้อกำหนดทางเทคนิคที่คณะกรรมการกิจการโทรคมนาคมแห่งชาติกำหนดไว้ผู้ประกอบการ ให้หมายความรวมถึงผู้ผลิต ผู้จำหน่าย หรือผู้นำเข้าซึ่งเครื่องโทรคมนาคมและอุปกรณ์ที่มีภาระรับผิดชอบต่อเครื่องโทรคมนาคมและอุปกรณ์นั้นทั้งที่เป็นบุคคลธรรมดาสัญชาติไทยหรือนิติบุคคลที่ถูกต้องตามกฎหมายไทยคณะกรรมการ หมายความว่าคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติหมวด๑ขอบข่ายการใช้บังคับ และข้อยกเว้น ข้อ ๕เครื่องโทรคมนาคมและอุปกรณ์ที่ต้องได้รับการตรวจสอบและรับรองมาตรฐานให้แบ่งเป็น ๒ประเภท ดังต่อไปนี้(๑) ประเภท ก (Class Aequipment) คือเครื่องโทรคมนาคมและอุปกรณ์ที่ผู้ประกอบการต้องแสดงให้เห็นถึงความสอดคล้องตามมาตรฐานทางเทคนิคหรือข้อกำหนดทางเทคนิคโดยผ่านการทดสอบจากหน่วยตรวจสอบและรับรองมาตรฐานแล้วจึงแจ้งจดทะเบียนเครื่องโทรคมนาคมและอุปกรณ์นั้นต่อสำนักงาน ตามหลักเกณฑ์ที่กำหนดไว้ในหมวด ๒ ของประกาศนี้(๒) ประเภท ข (Class Bequipment) คือเครื่องโทรคมนาคมและอุปกรณ์ที่ผู้ประกอบการต้องแสดงให้เห็นถึงความสอดคล้องตามมาตรฐานทางเทคนิคหรือข้อกำหนดทางเทคนิคโดยผ่านการทดสอบจากหน่วยตรวจสอบและรับรองมาตรฐาน และเครื่องโทรคมนาคมและอุปกรณ์นั้นต้องได้รับการรับรองจากสำนักงานตามหลักเกณฑ์ที่กำหนดไว้ใน หมวด ๓ ของประกาศนี้ข้อ ๖ คณะกรรมการมีอำนาจกำหนดว่าเครื่องโทรคมนาคมและอุปกรณ์ประเภทใดต้องได้รับการตรวจสอบและรับรองมาตรฐานในลักษณะใดโดยอาจระบุไว้ในประกาศคณะกรรมการว่าด้วยมาตรฐานทางเทคนิค หรือระบุไว้ในข้อกำหนดทางเทคนิคเงื่อนไขการอนุญาตให้ประกอบกิจการโทรคมนาคม เงื่อนไขการอนุญาตให้ใช้คลื่นความถี่หรือเงื่อนไขการอนุญาตให้ใช้เครื่องโทรคมนาคมและอุปกรณ์รายการเครื่องโทรคมนาคมและอุปกรณ์จำแนกตามประเภทที่ต้องได้รับการตรวจสอบและรับรองมาตรฐานในวาระเริ่มแรกเมื่อประกาศนี้ใช้บังคับระบุไว้ใน ภาคผนวก กข้อ ๗ เครื่องโทรคมนาคมและอุปกรณ์ดังต่อไปนี้ได้รับยกเว้นไม่ต้องได้รับการตรวจสอบและรับรองมาตรฐานตามประกาศนี้(๑)เครื่องโทรคมนาคมและอุปกรณ์ที่ใช้ประกอบการเรียนการสอน การศึกษาและที่ติดตั้งในห้องปฏิบัติการทดลอง ของสถาบันการศึกษาหรือหน่วยงานที่เกี่ยวข้องกับการศึกษา(๒)เครื่องโทรคมนาคมและอุปกรณ์ที่ใช้งานในด้านจารกรรมเพื่อความมั่นคงของประเทศของหน่วยงานที่เกี่ยวข้องกับความมั่นคงของประเทศ(๓)เครื่องโทรคมนาคมและอุปกรณ์ที่ใช้ในการศึกษาวิจัยทางวิทยาศาสตร์และนิเวศวิทยารวมทั้งที่ใช้ในการติดตามและค้นหาสัตว์ของหน่วยงานที่เกี่ยวข้องกับการศึกษา สิ่งแวดล้อม หรือนิเวศวิทยา(๔)เครื่องโทรคมนาคมและอุปกรณ์ที่นำมาใช้ในการปฏิบัติงานของทบวงการชำนัญพิเศษของสหประชาชาติ(๕)เครื่องโทรคมนาคมและอุปกรณ์ที่ใช้สำหรับสถานีเรือหรือสถานีอากาศยานจากต่างประเทศซึ่งติดตั้งมาพร้อมกับเรือหรืออากาศยานนั้น(๖)เครื่องโทรคมนาคมและอุปกรณ์ที่นำเข้าในลักษณะเป็นของใช้ส่วนตัว (personaleffects) เป็นการชั่วคราวโดยมิได้มีจุดมุ่งหมายที่จะใช้งานในเชิงพาณิชย์และนำออกนอกประเทศเมื่อหมดความจำเป็นในการใช้งานคณะกรรมการอาจพิจารณากำหนดให้เครื่องโทรคมนาคมและอุปกรณ์ได้รับยกเว้นไม่ต้องได้รับการตรวจสอบและรับรองมาตรฐานเพิ่มเติมหรืออาจพิจารณากำหนดให้เครื่องโทรคมนาคมและอุปกรณ์ที่ได้รับยกเว้นเหล่านี้ต้องได้รับการตรวจยืนยันคุณสมบัติหรือลักษณะทางเทคนิคประกอบการอนุญาตให้ใช้งานแล้วแต่กรณีข้อ ๘ ในกรณีที่คณะกรรมการได้กำหนดให้เครื่องโทรคมนาคมและอุปกรณ์ใดต้องได้รับการตรวจสอบและรับรองมาตรฐานแต่ยังมิได้ประกาศกำหนดมาตรฐานทางเทคนิคหรือมีข้อกำหนดทางเทคนิคสำหรับเครื่องโทรคมนาคมและอุปกรณ์ดังกล่าวให้สำนักงานพิจารณาตรวจสอบและรับรองมาตรฐานเครื่องโทรคมนาคมและอุปกรณ์นั้นโดยเทียบเคียงกับมาตรฐานทางเทคนิคหรือข้อกำหนดทางเทคนิคระดับระหว่างประเทศระดับภูมิภาค หรือระดับประเทศ ตามที่เห็นสมควรก่อนได้ข้อ ๙ ในกรณีที่คณะกรรมการได้ประกาศกำหนดมาตรฐานทางเทคนิคของเครื่องโทรคมนาคมและอุปกรณ์หรือได้มีข้อกำหนดทางเทคนิคไว้แล้วแต่มิได้กำหนดให้เครื่องโทรคมนาคมและอุปกรณ์ดังกล่าวต้องได้รับการตรวจสอบและรับรองมาตรฐานให้ผู้ประกอบการมีหน้าที่ให้คำยืนยันเป็นลายลักษณ์อักษรว่าเครื่องโทรคมนาคมและอุปกรณ์นั้นมีความสอดคล้องตามมาตรฐานทางเทคนิคหรือข้อกำหนดทางเทคนิคโดยใช้หลักการรับรองตนเองของผู้ประกอบการ (Suppliers Declarationof Conformity SDoC) ตามหลักเกณฑ์ที่กำหนดไว้ในหมวด ๔ ของประกาศนี้ข้อ ๑๐ การตรวจสอบและรับรองมาตรฐานตามประกาศนี้ให้ใช้หลักการของการทดสอบตัวอย่าง หรือ การทดสอบเฉพาะแบบ (TypeTesting) ซึ่งหมายถึง การทดสอบเครื่องโทรคมนาคมและอุปกรณ์จำนวน ๑เครื่องหรือมากกว่าที่ส่งมาเป็นตัวอย่างของแบบรุ่นเดียวกันกับที่ผลิตหรือนำเข้าโดยถือว่าตัวอย่างนั้นเป็นตัวแทนของเครื่องโทรคมนาคมและอุปกรณ์แบบรุ่นที่ผลิตหรือนำเข้านั้นทั้งหมดข้อ ๑๑ ประกาศนี้ให้ใช้บังคับสำหรับการตรวจสอบและรับรองมาตรฐานทั้งที่ดำเนินการโดยสำนักงาน ซึ่งต้องเป็นไปตามระเบียบที่คณะกรรมการประกาศกำหนดและที่ดำเนินการโดยหน่วยตรวจสอบและรับรองมาตรฐานอื่นซึ่งเป็นนิติบุคคลที่ได้รับใบอนุญาตจากคณะกรรมการหมวด๒การตรวจสอบและรับรองมาตรฐานของเครื่องโทรคมนาคมและอุปกรณ์ประเภท ก ข้อ ๑๒ หน่วยตรวจสอบและรับรองมาตรฐานดังต่อไปนี้สามารถรับทำการทดสอบเครื่องโทรคมนาคมและอุปกรณ์ ประเภท ก ได้(๑) สำนักงาน(๒)หน่วยตรวจสอบและรับรองมาตรฐานที่ได้รับใบอนุญาตจากคณะกรรมการในฐานะหน่วยตรวจสอบประเภทที่หนึ่ง หรือ หน่วยตรวจสอบประเภทที่สอง(๓)หน่วยตรวจสอบและรับรองมาตรฐานของต่างประเทศที่คณะกรรมการให้การยอมรับตามหลักเกณฑ์ที่กำหนดไว้ในหมวด ๕ ของประกาศนี้ข้อ ๑๓ ให้สำนักงานมีอำนาจรับทำการจดทะเบียนเครื่องโทรคมนาคมและอุปกรณ์ประเภทก ซึ่งผ่านการทดสอบจากหน่วยตรวจสอบและรับรองมาตรฐานตามที่กำหนดไว้ในข้อ ๑๒ แล้วได้ทั้งนี้ หลักเกณฑ์ วิธีการ และเงื่อนไขการจดทะเบียนให้เป็นไปตามระเบียบที่คณะกรรมการประกาศกำหนดข้อ ๑๔ ให้สำนักงานออกหมายเลขการจดทะเบียนเครื่องโทรคมนาคมและอุปกรณ์(Registration Number) ให้กับเครื่องโทรคมนาคมและอุปกรณ์แบบรุ่นที่ได้รับการจดทะเบียนแล้วโดยมีรูปแบบตามที่กำหนดไว้ในข้อ๒๗ (๑)หมวด๓การตรวจสอบและรับรองมาตรฐานของเครื่องโทรคมนาคมและอุปกรณ์ประเภท ข ข้อ ๑๕ หน่วยตรวจสอบและรับรองมาตรฐานดังต่อไปนี้สามารถรับทำการทดสอบเครื่องโทรคมนาคมและอุปกรณ์ ประเภท ข ได้(๑) สำนักงาน(๒)หน่วยตรวจสอบและรับรองมาตรฐานที่ได้รับใบอนุญาตจากคณะกรรมการในฐานะหน่วยตรวจสอบประเภทที่สอง(๓)หน่วยตรวจสอบและรับรองมาตรฐานของต่างประเทศที่คณะกรรมการให้การยอมรับตามหลักเกณฑ์ที่กำหนดไว้ในหมวด ๕ ของประกาศนี้ข้อ ๑๖ ให้สำนักงานมีอำนาจรับทำการรับรองเครื่องโทรคมนาคมและอุปกรณ์ประเภท ข ซึ่งผ่านการทดสอบจากหน่วยตรวจสอบและรับรองมาตรฐานตามที่กำหนดไว้ในข้อ ๑๕แล้วได้ ทั้งนี้ หลักเกณฑ์ วิธีการ และเงื่อนไขการรับรองให้เป็นไปตามระเบียบที่คณะกรรมการประกาศกำหนดข้อ ๑๗ ให้สำนักงานออกใบรับรองเครื่องโทรคมนาคมและอุปกรณ์(Approval Certificate) ให้กับเครื่องโทรคมนาคมและอุปกรณ์แบบรุ่นที่ผ่านการรับรองแล้วซึ่งต้องระบุหมายเลขการรับรองเครื่องโทรคมนาคมและอุปกรณ์ (ApprovalNumber) โดยมีรูปแบบตามที่กำหนดไว้ในข้อ ๒๗ (๒)หมวด๔การรับรองตนเองของผู้ประกอบการ ข้อ ๑๘ ผู้ประกอบการซึ่งมีหน้าที่ให้คำยืนยันเป็นลายลักษณ์อักษรว่าเครื่องโทรคมนาคมและอุปกรณ์มีความสอดคล้องตามมาตรฐานทางเทคนิคหรือข้อกำหนดทางเทคนิคโดยใช้หลักการรับรองตนเองของผู้ประกอบการ (Suppliers Declarationof Conformity: SDoC)ตามที่กำหนดไว้ใน ข้อ ๙ ต้องจัดทำแบบรับรองตนเองเพื่อแสดงรายละเอียดของเครื่องโทรคมนาคมและอุปกรณ์ตามรูปแบบที่กำหนดใน ภาคผนวก ขและจัดส่งแบบรับรองตนเองที่กรอกรายละเอียดครบถ้วนสมบูรณ์แล้วให้สำนักงานให้ผู้ประกอบการเก็บรักษาสำเนาแบบรับรองตนเองพร้อมเอกสารหลักฐานประกอบการรับรองตนเอง(supporting documentation) ไว้เพื่อใช้ในการตรวจติดตามตามมาตรการกำกับดูแลเครื่องโทรคมนาคมและอุปกรณ์ภายหลังการตรวจสอบและรับรองมาตรฐานเอกสารหลักฐานดังกล่าวอย่างน้อยต้องประกอบด้วยข้อมูลเกี่ยวกับผลิตภัณฑ์รายละเอียดคุณสมบัติหรือลักษณะทางเทคนิค และข้อมูลการตรวจสอบเพื่อยืนยันว่าสอดคล้องเป็นไปตามมาตรฐานทางเทคนิคหรือข้อกำหนดทางเทคนิคข้อ ๑๙ ผู้ประกอบการซึ่งมีหน้าที่ตามหมวดนี้ต้องไม่ดัดแปลงเครื่องโทรคมนาคมและอุปกรณ์ให้ผิดแผกไปจากที่ระบุไว้ในเอกสารแสดงลักษณะทางเทคนิคของเครื่องโทรคมนาคมและอุปกรณ์นั้นผู้ประกอบการต้องมีภาระรับผิดชอบในกรณีที่สำนักงานตรวจพบว่ามีการดัดแปลงเครื่องโทรคมนาคมและอุปกรณ์โดยไม่ได้แจ้งให้สำนักงานทราบล่วงหน้าหรือตรวจพบว่าเครื่องโทรคมนาคมและอุปกรณ์ที่ผลิต จำหน่าย หรือนำเข้ามีคุณสมบัติหรือลักษณะทางเทคนิคในสาระสำคัญไม่สอดคล้องตามมาตรฐานทางเทคนิคหรือข้อกำหนดทางเทคนิคผู้ประกอบการอาจมีภาระรับผิดต่อความเสียหายที่เกิดขึ้นจากสินค้าที่ไม่ปลอดภัยตามที่มีบัญญัติไว้ในกฎหมายอื่นเพิ่มเติมด้วยข้อ ๒๐ ผู้ประกอบการซึ่งมีหน้าที่ตามหมวดนี้อาจจัดให้มีถ้อยคำแสดงความสอดคล้องตามมาตรฐานทางเทคนิค หรือข้อกำหนดทางเทคนิคเพื่อแสดงให้ผู้เกี่ยวข้องทราบว่าเครื่องโทรคมนาคมและอุปกรณ์ดังกล่าวมีความสอดคล้องตามมาตรฐานหรือข้อกำหนดโดยการพิมพ์ข้อความไว้ในคู่มือการใช้งาน แสดงไว้ข้างกล่องบรรจุภัณฑ์หรือจัดทำเป็นเอกสารเพิ่มเติมอยู่ในบรรจุภัณฑ์ของเครื่องโทรคมนาคมและอุปกรณ์นั้นซึ่งอย่างน้อยควรมีข้อความดังนี้เครื่องโทรคมนาคมและอุปกรณ์นี้มีความสอดคล้องตามมาตรฐานทางเทคนิค เลขที่ ...หรือ เครื่องโทรคมนาคมและอุปกรณ์นี้มีความสอดคล้องตามข้อกำหนดของ กทช.หมวด๕การยอมรับผลการตรวจสอบและรับรองมาตรฐาน ข้อ ๒๑ หลักเกณฑ์การยอมรับผลการตรวจสอบและรับรองมาตรฐานจากหน่วยตรวจสอบและรับรองมาตรฐานของต่างประเทศให้เป็นไปตามหลักเกณฑ์อย่างใดอย่างหนึ่ง ดังนี้(๑)หลักเกณฑ์ว่าด้วยการยอมรับหน่วยตรวจสอบและรับรองมาตรฐานที่คณะกรรมการประกาศกำหนด(๒)หลักเกณฑ์ตามความตกลงว่าด้วยการยอมรับซึ่งกันและกันด้านการตรวจสอบและรับรองมาตรฐานของเครื่องโทรคมนาคมและอุปกรณ์(Mutual Recognition Arrangement/Agreementfor Conformity Assessmentof Telecommunication Equipment)ภายใต้กรอบความร่วมมือที่ประเทศไทยเข้าร่วมดำเนินการเป็นภาคีสมาชิกและคณะกรรมการให้ความเห็นชอบ(๓) หลักเกณฑ์เฉพาะตามที่คณะกรรมการกำหนดข้อ ๒๒ ให้สำนักงานมีอำนาจพิจารณายอมรับผลการตรวจสอบและรับรองมาตรฐานอันประกอบด้วยรายงานผลการทดสอบ(Test Report) หรือผลการรับรอง (Certification)ไม่ว่าจะเป็นบางส่วนหรือทั้งหมด จากหน่วยตรวจสอบและรับรองมาตรฐานของต่างประเทศ สำหรับเครื่องโทรคมนาคมและอุปกรณ์บางประเภทหรือบางลักษณะเพื่อประกอบการพิจารณารับจดทะเบียนหรือรับรองเครื่องโทรคมนาคมและอุปกรณ์ประเภทหรือลักษณะนั้นเป็นการชั่วคราวก่อนได้ในกรณีที่ยังไม่มีหลักเกณฑ์ตามข้อ ๒๑ในกรณีการตรวจสอบและรับรองมาตรฐานของเครื่องโทรคมนาคมและอุปกรณ์ประเภท ขให้สำนักงานพิจารณายอมรับผลการตรวจสอบและรับรองมาตรฐานเฉพาะจากหน่วยตรวจสอบและรับรองมาตรฐานของต่างประเทศ ที่ได้รับการรับรองระบบงาน (accreditation)ว่าเป็นไปตามข้อกำหนดในมาตรฐาน ISO/IEC 17025: 2005หรือมาตรฐานที่เทียบเท่าหมวด๖สิทธิและหน้าที่ของผู้ประกอบการ ข้อ ๒๓ ผู้ประกอบการมีสิทธิในการผลิต จำหน่ายหรือนำเข้าเครื่องโทรคมนาคมและอุปกรณ์ที่มีคุณสมบัติหรือลักษณะทางเทคนิคเช่นเดียวกันกับเครื่องโทรคมนาคมและอุปกรณ์แบบรุ่นที่ผ่านการตรวจสอบและรับรองมาตรฐานแล้วตามที่แจ้งจดทะเบียน หรือที่ระบุไว้ในใบรับรองตัวอย่างผู้ประกอบการแต่ละรายต้องมีภาระรับผิดชอบต่อเครื่องโทรคมนาคมและอุปกรณ์ตามที่ตนเองผลิตจำหน่าย หรือนำเข้าเพื่อใช้งานในประเทศข้อ ๒๔ ผู้ประกอบการต้องแจ้งให้สำนักงานทราบในกรณีของการดัดแปลงเครื่องโทรคมนาคมและอุปกรณ์ให้มีคุณสมบัติหรือลักษณะทางเทคนิคผิดแผกไปจากรายละเอียดที่แจ้งจดทะเบียนหรือที่ระบุไว้ในใบรับรองตัวอย่างโดยแบ่งการดัดแปลงเป็น ๒ ลักษณะ ดังนี้(๑)การดัดแปลงที่ไม่ส่งผลกระทบต่อความสอดคล้องตามมาตรฐานทางเทคนิคหรือข้อกำหนดทางเทคนิคของคณะกรรมการซึ่งไม่จำเป็นต้องทำการตรวจสอบและรับรองมาตรฐานซ้ำ(๒) การดัดแปลงที่ส่งผลกระทบต่อความสอดคล้องตามมาตรฐานทางเทคนิคหรือข้อกำหนดทางเทคนิคของคณะกรรมการซึ่งเครื่องโทรคมนาคมและอุปกรณ์ที่ดัดแปลงแล้วนั้นจำเป็นต้องได้รับการตรวจสอบและรับรองมาตรฐานอีกครั้งหนึ่ง ก่อนที่จะผลิต จำหน่ายหรือนำเข้าเพื่อใช้งานในประเทศ ตัวอย่างของการดัดแปลงในลักษณะดังกล่าว มีดังนี้(๒.๑) การเปลี่ยนแปลงสายอากาศด้านส่ง(๒.๒)การเปลี่ยนแปลงกำลังส่งหรือลักษณะการแพร่คลื่น(๒.๓) การเปลี่ยนแปลง interfacecard ที่มีอยู่เดิม(๒.๔) การเพิ่มเติม interfacecard ใหม่ข้อ ๒๕ ผู้ประกอบการต้องมีภาระรับผิดชอบในกรณีที่สำนักงานตรวจพบว่ามีการดัดแปลงเครื่องโทรคมนาคมและอุปกรณ์โดยไม่ได้รับอนุญาตหรือตรวจพบว่าเครื่องโทรคมนาคมและอุปกรณ์ที่ผลิตจำหน่าย หรือนำเข้ามีคุณสมบัติหรือลักษณะทางเทคนิคในสาระสำคัญไม่เป็นไปตามที่แจ้งจดทะเบียนหรือที่ระบุไว้ในใบรับรองตัวอย่างผู้ประกอบการอาจมีภาระรับผิดต่อความเสียหายที่เกิดขึ้นจากสินค้าที่ไม่ปลอดภัยตามที่มีบัญญัติไว้ในกฎหมายอื่นเพิ่มเติมด้วยข้อ ๒๖ ผู้ประกอบการมีหน้าที่จัดให้มีถ้อยคำแสดงความสอดคล้องตามมาตรฐานทางเทคนิคหรือข้อกำหนดทางเทคนิคเพื่อแสดงให้ผู้เกี่ยวข้องทราบว่าเครื่องโทรคมนาคมและอุปกรณ์ดังกล่าวมีความสอดคล้องตามมาตรฐานหรือข้อกำหนดโดยการพิมพ์ข้อความไว้ในคู่มือการใช้งานแสดงข้างกล่องบรรจุภัณฑ์หรือจัดทำเป็นเอกสารเพิ่มเติมอยู่ในบรรจุภัณฑ์ของเครื่องโทรคมนาคมและอุปกรณ์นั้นซึ่งอย่างน้อยต้องมีข้อความดังนี้เครื่องโทรคมนาคมและอุปกรณ์นี้ มีความสอดคล้องตามมาตรฐานทางเทคนิคเลขที่ ...หรือ เครื่องโทรคมนาคมและอุปกรณ์นี้มีความสอดคล้องตามข้อกำหนดของ กทช.ข้อ ๒๗ ผู้ประกอบการมีหน้าที่แสดงเครื่องหมายการได้รับการตรวจสอบและรับรองมาตรฐานที่ตัวเครื่องโทรคมนาคมและอุปกรณ์ดังนี้(๑) เครื่องโทรคมนาคมและอุปกรณ์ประเภท กให้แสดงเครื่องหมาย มีรูปแบบดังนี้CLASSANTCID. YYYYYY-ZZ-XXXXโดย YYYYYY หมายถึง หมายเลขการจดทะเบียน (๖ หลัก) ZZ หมายถึง เลข ปี ค.ศ.ที่จดทะเบียน (สองหลักสุดท้าย) XXXX หมายถึง รหัสประจำตัวของผู้ประกอบการ(๔ หลัก)(๒) เครื่องโทรคมนาคมและอุปกรณ์ประเภท ข ให้แสดงเครื่องหมายมีรูปแบบดังนี้CLASSBNTCID. AAAAAA-BB-XXXXโดย AAAAAA หมายถึง หมายเลขการรับรอง (๖ หลัก) BB หมายถึง เลข ปี ค.ศ. ที่รับรอง(สองหลักสุดท้าย) XXXX หมายถึง รหัสประจำตัวของผู้ประกอบการ(๔ หลัก)ผู้ประกอบการต้องแสดงเครื่องหมายให้เห็นที่ตัวเครื่องโทรคมนาคมและอุปกรณ์ในลักษณะที่อ่านออกได้ง่าย มองเห็นได้ง่าย และลบเลือนได้ยากหากเครื่องโทรคมนาคมและอุปกรณ์ใดมีขนาดไม่เหมาะสมที่จะแสดงเครื่องหมายดังกล่าวผู้ประกอบการต้องแสดงเครื่องหมายในวัสดุที่ใช้ร่วมกับเครื่องโทรคมนาคมและอุปกรณ์นั้นเช่น บรรจุภัณฑ์ คู่มือการใช้งานข้อ ๒๘ ในกรณีที่คณะกรรมการกำหนดให้เครื่องโทรคมนาคมและอุปกรณ์ประเภทใดหรือชนิดใดต้องระบุถ้อยคำแสดงความสอดคล้องตามมาตรฐานทางเทคนิคหรือข้อกำหนดทางเทคนิคเป็นกรณีเฉพาะผู้ประกอบการมีหน้าที่ต้องดำเนินการตามที่คณะกรรมการกำหนดข้อ ๒๙ ในวาระเริ่มแรกเมื่อประกาศนี้ใช้บังคับให้สำนักงานออกเครื่องหมายแสดงการได้รับการตรวจสอบและรับรองมาตรฐานให้กับผู้ประกอบการไปพลางก่อนจนกว่าคณะกรรมการจะพิจารณาอนุญาตให้ผู้ประกอบการสามารถดำเนินการออกเครื่องหมายแสดงการได้รับการตรวจสอบและรับรองมาตรฐานได้ด้วยตนเองทั้งนี้ ค่าธรรมเนียมในการออกเครื่องหมายดังกล่าวโดยสำนักงานให้เป็นไปตามระเบียบที่คณะกรรมการประกาศกำหนดหมวด๗มาตรการกำกับดูแลภายหลังการตรวจสอบและรับรองมาตรฐาน ข้อ ๓๐ ให้สำนักงานจัดให้มีมาตรการกำกับดูแลเครื่องโทรคมนาคมและอุปกรณ์ภายหลังการตรวจสอบและรับรองมาตรฐานโดยใช้วิธีการหนึ่งวิธีการใด หรือหลายวิธีรวมกัน ซึ่งอาจแตกต่างกันได้ขึ้นอยู่กับประเภทของเครื่องโทรคมนาคมและอุปกรณ์ ดังต่อไปนี้(๑)การตรวจสอบเอกสารหลักฐานแสดงความสอดคล้องตามมาตรฐานทางเทคนิคหรือข้อกำหนดทางเทคนิคของเครื่องโทรคมนาคมและอุปกรณ์จากผู้ประกอบการ(๒) การตรวจติดตาม ณสถานที่จำหน่ายโดยพิจารณาจากการแสดงเครื่องหมายและถ้อยคำแสดงความสอดคล้องตามมาตรฐานทางเทคนิคหรือข้อกำหนดทางเทคนิค(๓)การสุ่มเลือกเครื่องโทรคมนาคมและอุปกรณ์ที่ผลิต จำหน่าย หรือใช้งานมาทำการตรวจยืนยันความสอดคล้องตามมาตรฐานทางเทคนิคหรือข้อกำหนดทางเทคนิค(๔) การรับข้อร้องเรียนของผู้บริโภค ผู้ใช้บริการหรือผู้ประกอบการรายอื่นถึงความไม่สอดคล้องตามมาตรฐานทางเทคนิคหรือข้อกำหนดทางเทคนิคข้อ ๓๑ หากพบว่ามีการฝ่าฝืนหรือไม่ปฏิบัติตามหลักเกณฑ์ที่กำหนดไว้ในประกาศนี้ให้เลขาธิการดำเนินการตามความเหมาะสมและสภาพของความผิดนั้นดังต่อไปนี้(๑) แจ้งเตือนเป็นลายลักษณ์อักษร(๒) สั่งให้มีการแก้ไข ปรับปรุง หรือระงับการผลิตจำหน่ายหรือใช้งานเครื่องโทรคมนาคมและอุปกรณ์ที่ไม่สอดคล้องตามมาตรฐานทางเทคนิคหรือข้อกำหนดทางเทคนิค(๓)เสนอให้คณะกรรมการเพิกถอนผลการตรวจสอบและรับรองมาตรฐาน(๔)การเปรียบเทียบปรับหรือดำเนินคดีกับผู้กระทำความผิดข้อ ๓๒ ในกรณีที่จำเป็นและเหมาะสมคณะกรรมการอาจกำหนดให้เครื่องโทรคมนาคมและอุปกรณ์บางประเภทต้องปฏิบัติตามหลักเกณฑ์ที่กำหนดไว้ในประกาศนี้ทันทีก็ได้ข้อ ๓๓ ในกรณีที่มีข้อโต้แย้งเกี่ยวกับการปฏิบัติตามประกาศนี้ให้เลขาธิการเสนอคณะกรรมการเพื่อวินิจฉัยชี้ขาดคำวินิจฉัยชี้ขาดของคณะกรรมการให้เป็นที่สุดประกาศณ วันที่ ๒๗ ธันวาคม พ.ศ. ๒๕๕๐พลเอกชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑. ภาคผนวกก รายการเครื่องโทรคมนาคมและอุปกรณ์จำแนกตามประเภทของการตรวจสอบและรับรองมาตรฐาน๒. ภาคผนวกข Suppliers Declaration ofConformity (SDoC) Format(ดูข้อมูลจากภาพกฎหมาย)ปริยานุช/ผู้จัดทำ๖กุมภาพันธ์ ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๒ ง/หน้า ๕/๑๘ มกราคม ๒๕๕๑